25 जरूरतमंदों को बांटा राशन
बठिंडा |श्रीमहावीर संकीर्तन मंडल की और से स्थानीय श्री हनुमान मंदिर पोस्ट आफिस बाजार में एक राशन वितरण समारोह आयोजन किया गया। यह कार्यक्रम आई सर्जन डा. घनश्याम गर्ग की प्रधानगी में आयोजित किया गया। समारोह में 25 गरीब विधवाओं को एक महीने का राशन दिया गया। इस अवसर पर मंडल प्रधान सुरेन्द्र वैद ने बताया श्री महावीर संकीर्तन मंडल का मुख्य उद्देश्य गरीब बेसहारा लोगों को सहयोग देना है। मंडल द्वारा सर्दियों में बेसहारा लोगों को गर्म कंबल, स्वेटर, कोटियां प्रदान की जाती हैं। प्रधान सुरेंद्र ने बताया कि इसके अलावा उनकी संस्था जरूरतमंद बच्चों की स्कूल की फीस किताबें भी देती है। इस समारोह में मदन लाल बांसल, माघी राम जिंदल, मोहन लाल गोयल, स्वीटी, पुजारी बरिन्द्र शर्मा, बिट्टू, अभी शर्मा, अशोक गर्ग अन्य मेंबर मौजूद थे। सुरिन्द्र वैद ने बताया मंडल द्वारा नववर्ष की पूर्व संध्या पर संकीर्तन कराया जा रहा है।
hin_Deva hin_Deva